paragraph_text: Svi mrze Chrisa (engleski izvornik: Everybody hates Chris) američka je komedija situacije (sitcom) nastala prema djetinjstvu Chrisa Rocka, koji je jedan od autora i izvršnih producenata, a u seriji sam tumači ulogu pripovjedača. Radnja serije vremenski je smještena u 1980-te točnije u razdoblje između 1982. i 1987. godine, a odvija se u njujorškom Brooklynu. Ulogu Chrisa Rocka, glavnog lika serije, tumači televizijski glumac Tyler James Williams.